ठाकरे गुट को फ्लोर टेस्ट में शामिल होना था; गवर्नर गलत होते, तो हम कुछ करते
Maharashtra Shiv Sena Crisis - Follow Thackeray Vs Shinde Group Dispute Latest News Updates On Dainik Bhaskar. शिवसेना Vs शिवसेना मामले में CJI डीवाई चंद्रचूड़ की अध्यक्षता वाली संविधान पीठ ने गुरुवार को सुनवाई पूरी कर फैसला सुरक्षित रख लिया। मामले में 5 जजों की बेंच के सामने उद्धव ठाकरे और एकनाथ शिंदे गुट ने 9 दिन तक अपनी दलीलें दी।
शिवसेना पार्टी और चुनाव चिह्न के मामले में CJI डीवाई चंद्रचूड़ की अध्यक्षता वाली संविधान पीठ ने गुरुवार को सुनवाई पूरी कर फैसला सुरक्षित रख लिया। मामले में 5 जजों की बेंच के सामने उद्धव ठाकरे और एकनाथ शिंदे गुट ने 9 दिन तक अपनी दलीलें दी।
सुनवाई के दौरान सुप्रीम कोर्ट ने कहा कि राज्यपाल का विश्वास मत बुलाने का फैसला गलत था, लेकिन उद्धव ठाकरे ने फ्लोर टेस्ट से पहले ही इस्तीफा दे दिया था इसलिए हम उनकी सरकार को बहाल नहीं कर सकते।
कोर्ट ने कहा- फ्लोर टेस्ट दिया होता तो बात अलग होती
उद्धव ठाकरे की शिवसेना का पक्ष रख रहे अभिषेक मनु सिंघवी ने कोर्ट से उद्धव सरकार को बहाल करने की मांग की थी। इस पर सुप्रीम कोर्ट ने कहा कि उद्धव ने फ्लोर टेस्ट में शामिल होने से पहले ही इस्तीफा दे दिया था। इसका मतलब उन्होंने खुद ही हार स्वीकार कर ली।
CJI ने कहा कि अगर उद्धव गुट फ्लोर टेस्ट में शामिल हुआ होता तो राज्यपाल के फैसले को असंवैधानिक पाए जाने पर हम कुछ कर सकते थे। तब हम फ्लोर टेस्ट को गलत ठहरा सकते थे। अब अगर हम आपकी सरकार को दोबारा बहाल कर दें तो संवैधानिक परेशानियां पैदा हो जाएंगी।
CJI की ऑनलाइन ट्रोलिंग हो रही है: कांग्रेस
कांग्रेस के राज्यसभा सांसद विवेक तन्खा ने राष्ट्रपति द्रौपदी मुर्मू को पत्र लिखा है। उन्होंने कहा है कि CJI डीवाई चंद्रचूड़ को भाजपा और शिंदे समर्थक ऑनलाइन ट्रोल कर रहे हैं। उन्होंने राष्ट्रपति से ट्रोल्स पर तुंरत एक्शन लेने की मांग की है। 
विवेक तन्खा ने कहा कि CJI महाराष्ट्र मामले की सुनवाई कर रहे हैं इसलिए उन्हें ट्रोलिंग का सामना करना पड़ रहा है। ऐसी ट्रोलिंग तभी संभव है जब ट्रोलों को सत्ताधारी पार्टी का समर्थन मिल रहा हो। 
पढ़ें कोर्ट मे उद्धव गुट की दलीलें-
पिछले साल जून में गिरी थी उद्धव सरकार
दरअसल, महाराष्ट्र में बीते साल जून में शिवसेना के 35 विधायकों ने बगावत कर दी थी। इसके चलते उद्धव सरकार संकट में आ गई थी। राज्यपाल ने उद्धव ठाकरे से बहुमत साबित करने के लिए कहा था, जिसके बाद उद्धव ने इस्तीफा दे दिया था। तब एकनाथ शिंदे ने भाजपा के साथ सरकार बनाई थी।
उद्धव ने इसे सुप्रीम कोर्ट में चुनौती दी थी। ठाकरे गुट ने जहां शिंदे गुट की बगावत और उनके द्वारा सरकार के गठन को गलत बताया। वहीं, शिंदे गुट ने कहा कि विधायक दल में टूट के बाद राज्यपाल ने फ्लोर टेस्ट का आदेश देकर सही किया। मामले में कोर्ट ने अपना फैसला सुरक्षित रख लिया है।
ये खबरें भी पढ़ें...
उद्धव VS शिंदे विवाद में SC का राज्यपाल से सवाल:संवैधानिक संकट था जो विश्वास मत बुलाया? यह लोकतंत्र की दुखद तस्वीर
सुप्रीम कोर्ट में बुधवार को CJI डीवाई चंद्रचूड़ ने महाराष्ट्र के शिवसेना विवाद पर सुनवाई के दौरान सॉलिसिटर जनरल तुषार मेहता से कई सवाल किए। CJI ने कहा कि तत्कालीन राज्यपाल भगत सिंह कोश्यारी ने जल्दबाजी में विधानसभा सत्र बुलाने का फैसला किया। उनके इस फैसले के कारण उनकी भूमिका पर कई सवाल खड़े होते हैं। पूरी खबर पढ़ें...
शिंदे की हुई शिवसेना, तीर-कमान निशान भी मिला:चुनाव आयोग बोला- उद्धव गुट ने चुनाव बगैर लोगों को नियुक्त किया; यह असंवैधानिक
चुनाव आयोग ने फरवरी में एकनाथ शिंदे गुट को असली शिवसेना मान लिया। आयोग ने शिंदे गुट को शिवसेना का नाम और तीर-कमान का निशान इस्तेमाल करने की इजाजत दे दी। आयोग ने पाया कि शिवसेना का मौजूदा संविधान अलोकतांत्रिक है। उद्धव गुट ने बिना चुनाव कराए अपनी मंडली के लोगों को अलोकतांत्रिक रूप से पदाधिकारी नियुक्त करने के लिए इसे बिगाड़ा। पूरी खबर पढ़ें...